
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ Αρ. Φύλλου 480 

27 Δεκεμβρίου 2013 


Δ ΙΑΤΑΓΜΑΤ Α 

Καθορισμός χώρου Κλειστού Γυμναστηρίου Αθλοπαι¬ 
διών στην εντός ορίων οικισμού περιοχή του οικι¬ 
σμού Σκάλα Δήμου Πάτμου (ν. Δωδεκανήσου) και 
επικύρωση καθορισμού οριογραμμών του ρέματος 
«Περδικάρι». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 39 (παρ.3), 102, 103,104, 
152 (παρ. 1, 2 και 10), 154,160 (παρ. 1 και 2) του Κώδικα 
Βασικής Πολεοδομικής Νομοθεσίας που κυρώθηκε με 
το άρθρο μόνο του από 14-7-1999 π.δ/τος (Δ'580). 

2. Τις διατάξεις των άρθρων 11,12,13,14,15 και 31 (παρ.1) 
του Ν. 4067/2012 «ΝΟΚ» (Α'79). 

3. Τις διατάξεις των παρ. 1, 2, και 3 του άρθρου 6 του 
Ν. 880/1979 (Α'58), όπως η παρ. 3 συμπληρώθηκε με το 
άρθρο 6 (παρ. 1γ) του Ν. 2052/1992 (Α'94) και αντικατα- 
στάθηκαν με το άρθρο 5 του Ν. 3010/2002 «Εναρμόνιση 
του Ν. 1650/1986 με τις οδηγίες 97/11 Ε.Ε. και 96/61 Ε.Ε. 
διαδικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις» (Α'91). 

4. Τις διατάξεις του άρθρου 1 του Ν. 3852/2010 «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης» (Α' 87) και του 
άρθρου 1ου της υπ’ αριθμ. 45892/11.8.2010 απόφασης του 
Υπουργού Εσωτερικών, Αποκέντρωσης και Ηλεκτρονι¬ 
κής Διακυβέρνησης «Πρωτοβάθμιοι και Δευτεροβάθμιοι 
Οργανισμοί Τοπικής Αυτοδιοίκησης της Χώρας κ.λπ.» 
(Β'1292/2010, διόρθωση σφάλματος Β' 1623/2010). 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ/τος 63/2005 
(Α' 98). 

6. Την Υ46/6-7-2012 απόφαση του Πρωθυπουργού 
«Καθορισμός αρμοδιοτήτων του Αναπληρωτή Υπουρ¬ 
γού Περιβάλλοντος, Ενέργειας και Κλιματικής Αλλαγής 
Σταύρου Καλαφάτη» (Β' 2101), όπως τροποποιήθηκε με 
τις υπ’ αριθμ. Υ157/9-8-2012 (Β'2312) και Υ331/11-7-2013 
(Β' 1717) όμοιες αποφάσεις και ισχύει. 

7. Τα 3959/29-11-2005, 504/31-1-2006, 4771/16-9-2008 και 
539/28-2-2012 έγγραφα της ΚΒ' Εφορείας Προϊστορικών 
και Κλασσικών Αρχαιοτήτων. 


8. Τα 5091/10-11-2005, 5624/8-9-2008 και 680/13-2-2012 
έγγραφα της 4ης Εφορείας Βυζαντινών Αρχαιοτήτων. 

9. Τα 898/28-9-2005 και 1340/17-9-2008 έγγραφα της 
Υπηρεσίας Νεωτέρων Μνημείων Δωδεκανήσου. 

10. Την 4461/2005 απόφαση του Νομάρχη Δωδεκανή¬ 
σου «Εγκριση περιβαλλοντικών όρων έργων Β4 Κατη¬ 
γορίας». 

11. Την ΥΠΑΙΘΠΑ/ΓΔΑΜΤΕ/ΔΝΣΑΚ/ πε/135148/12605/ 
1618/10-1-2013 απόφαση του Αναπληρωτή Υπουργού Παι¬ 
δείας και Θρησκευμάτων, Πολιτισμού και Αθλητισμού. 

12. Το 737/29-6-2011 έγγραφο της Διεύθυνσης Περι¬ 
βάλλοντος και Χωρικού Σχεδιασμού Νοτίου Αιγαίου της 
Αποκεντρωμένης Διοίκησης Αιγαίου. 

13. Την 87/19-3-2013 απόφαση της Γενικής Γραμματέ- 
ως Αποκεντρωμένης Διοίκησης Αιγαίου «Εγκριση περι¬ 
βαλλοντικών όρων για το έργο: "Υδρευση - Αποχέτευ¬ 
ση Ομβριων” και «έγκριση επέμβασης - παραχώρησης 
κατά χρήση» (χωρίς αντάλλαγμα) για την κατά τεκμήριο 
δημόσια χορτολιβαδική και βραχώδη έκταση, για την 
εκτέλεση του έργου «Υδρευση - Αποχέτευση» Δήμου 
Πάτμου, Νήσου Πάτμου ν. Δωδεκανήσου». 

14. Τις 168/2005,18/2010 και 31/2012 γνωμοδοτήσεις του 
Δημοτικού Συμβουλίου Δήμου Πάτμου. 

15. Τις 134/2007 και 104/2011 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος και την 34/2013 γνωμοδότηση του Κεντρικού 
Συμβουλίου Πολεοδομικών Θεμάτων και Αμφισβητή¬ 
σεων. 

16. Το γεγονός ότι από τις κανονιστικές διατάξεις 
αυτού του π.δ/τος δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. 

17. Τις 173/2008, 215/2009,187/2011, 258/2013 και 315/2013 
γνωμοδοτήσεις του Συμβουλίου της Επικράτειας, με 
πρόταση του Αναπληρωτή Υπουργού Περιβάλλοντος, 
Ενέργειας και Κλιματικής Αλλαγής, αποφασίζουμε: 

Άρθρο 1 

Επικυρώνεται ο καθορισμός των οριογραμμών του 
ρέματος «Περδικάρι» που βρίσκεται εντός των ορίων του 
οικισμού Σκάλας Δήμου Πάτμου (ν. Δωδεκανήσου), όπως 
φαίνονται με μπλε γραμμή στα δύο (2) σχετικά πρωτό¬ 
τυπα διαγράμματα σε κλίμακα 1:500, που θεωρήθηκαν 
από τον Προϊστάμενο της Τεχνικής Υπηρεσίας Δήμων 
και Κοινοτήτων στις 30-6-2010, αντίτυπα των οποίων 

σε φωτοσμίκρυνση θεωρημένα και από τον Προϊστάμε¬ 
νο της Διεύθυνσης Τυπογραφικών Εφαρμογών με την 
υπ'αρ. 61390/7-11-2013 πράξη του συνδημοσιεύονται με 
το παρόν διάταγμα. 

Αρθρο 2 

Καθορίζεται χώρος ανέγερσης Κλειστού Γυμναστηρί- 
ου Αθλοπαιδιών Τύπου 11Β σε περιοχή εντός ορίων του 
οικισμού Σκάλας Δήμου Πάτμου (ν. Δωδεκανήσου), όπως 
ο χώρος φαίνεται περικλεισμένος με πράσινη γραμμή 
και με στοιχεία Α, Β, Γ, Δ, Ε, Ε1 Ε2, Ε3, Ζ, Η, Θ, I, Κ, Α, 
στο σχετικό πρωτότυπο διάγραμμα σε κλίμακα 1:500, 
που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την 61390/7-11-2013 πράξη 
του και που αντίτυπό του σε φωτοσμίκρυνση συνδημο- 
σιεύεται με το παρόν διάταγμα. 

Αρθρο 3 

Οι όροι και περιορισμοί δόμησης του παραπάνω χώ¬ 
ρου καθορίζονται ως εξής: 

α. Μέγιστο ποσοστό κάλυψης: εξήντα τοις εκατό (60%) 
της επιφάνειας του χώρου, 
β. Συντελεστής δόμησης: τέσσερα δέκατα (0,4) 
γ. Μέγιστο επιτρεπόμενο ύψος: οκτώ μέτρα και δέκα 
εκατοστά (8,10) μέτρα από το πέριξ διαμορφωμένο έδα¬ 
φος στο οποίο περιλαμβάνεται και το ύψος της στέγης 
σε περίπτωση κατασκευής της. 

δ. Πάνω από το μέγιστο επιτρεπόμενο ύψος του κτι¬ 
ρίου δεν επιτρέπεται καμία κατασκευή. 

ε. Στον παραπάνω χώρο καθορίζεται περίγραμμα κτι¬ 
ρίου και συναφούς εγκατάστασης, εντός του οποίου 


κατασκευάζονται η Κεντρική Αίθουσα Γυμναστηρίου (Α) 
με ύψος 8,10 μέτρα, η είσοδος και οι κερκίδες (Β) με ύψος 
7,02 μέτρα και το συγκρότημα των αποδυτηρίων (Γ) με 
ύψος 3,00 μέτρα, όπως φαίνεται με κόκκινη γραμμή στο 
διάγραμμα του προηγούμενου άρθρου. 

στ. Ο περιβάλλων χώρος των εγκαταστάσεων διαμορ¬ 
φώνεται (υπερυψώνεται) κατά ένα (1,00) μέτρο από το 
υφιστάμενο ενιαίο υψόμετρο του οικοπέδου. 

ζ. Η στάθμη του δαπέδου της αίθουσας του γυμνα¬ 
στηρίου υποβιβάζεται κατά δύο (2,00) μέτρα σε σχέση 
με τη στάθμη του πέριξ φυσικού εδάφους. 

Αρθρο 4 

Η 185/28-2-2011 απόφαση του Γ ενικού Γ ραμματέα Απο¬ 
κεντρωμένης Διοίκησης Αιγαίου (Δ'5) καταργείται. 

Αρθρο 5 

Η ισχύς του παρόντος διατάγματος αρχίζει από την 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Ενέργειας και Κλιματι¬ 
κής Αλλαγής αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 16 Δεκεμβρίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΣΤΑΥΡΟΣ ΚΑΛΑΦΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 37% 

ΓΡΑΜΜΗ ΔΙΕΥΘΕΤΗΣΗΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 44 % 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 





































































